stanford-oval/wikipedia huggingface dataset:
พระเจ้านันทบุเรง
สงครามที่ไร้ผล

ภายในปีที่ขึ้นครองราชย์นั้นเอง พระเจ้านันทบุเรงต้องทรงเผชิญกับการแข็งเมืองของรัฐไทใหญ่ทางเหนือหลายรัฐ (ในมณฑลยูนนานปัจจุบัน) กบฏเหล่านี้สามารถปราบปรามลงได้ แต่ก็ตามมาด้วยกบฏจากอังวะและอยุธยาใน ค.ศ. 1584 พระองค์ทรงกำราบอังวะได้ แต่ไม่ทรงสามารถพิชิตอยุธยาได้เหมือนพระราชบิดา โดยในช่วง ค.ศ. 1584–1593 นันทบุเรงทรงเปิดศึกกับอยุธยาถึงห้าครั้ง และทุกครั้งล้มเหลว ทำให้ประเทศราชอื่น ๆ เอาใจออกหาก พระองค์ไม่ทรงสามารถนำเมืองขึ้นกลับคืนมาได้มากกว่าหนึ่งในสามของดินแดนเดิม และเมื่อสิ้นสงครามกับอยุธยา ปรากฏว่า ฐานอำนาจของพระองค์ในพม่าตอนล่างมีประชากรลดลงอย่างยิ่ง นำไปสู่การแข็งเมืองของประเทศราชอื่น ๆ ที่พระองค์มิอาจทรงยุติได้
สงครามที่ไร้ผล > กบฏในช่วงแรก > กลุ่มรัฐจีนไทใหญ่ (ค.ศ. 1582–83)

เมืองจ๋านตา และ เมืองสองสบ รัฐจีนไทใหญ่ (ปัจจุบันคือเต๋อหงและเป่าซานในมณฑลยูนนาน) เป็นกลุ่มแรกที่ไม่ส่งบรรณาการแก่กษัตริย์พระองค์ใหม่ ฉะนั้น ในเดือนกันยายน/ตุลาคม ค.ศ. 1582 นันทบุเรงจึงส่งทหารสองกอง คน 16,000 ม้า 1,400 และช้าง 100 ให้ตะโดธรรมราชาที่ 2 พระเจ้าแปรผู้เป็นพระเจ้าอา และพระเจ้าเชียงใหม่นรธาเมงสอผู้เป็นพระอนุชา เป็นแม่กองยกไปปราบปรามลงโทษ ทัพทั้งสองใช้เวลาห้าเดือนก็สำเร็จ และยกกลับหงสาวดีในวันที่ 9 เมษายน ค.ศ. 1583
ในวัฒนธรรมสมัยนิยม

มีนักแสดงผู้รับบท พระเจ้านันทบุเรง ได้แก่
สมภพ เบญจาธิกุล จากละครเรื่อง สมเด็จพระนเรศวรมหาราช (2530)
อนุวัฒน์ นิวาตวงศ์ จากละครเรื่อง กษัตริยา (2546)
จักรกฤษณ์ อำมรัตน์ จากภาพยนตร์เรื่อง ตำนานสมเด็จพระนเรศวรมหาราช (2550 – 2558), ละครเรื่อง ขุนศึก (2555)
กษาปณ์ จำปาดิบ จากละครเรื่อง ตำนานสมเด็จพระนเรศวรมหาราช เดอะซีรีส์ (2560 – 2562)
คดีแชร์นัทธมณ คงจักร์

| คดีระหว่างกรมสอบสวนคดีพิเศษ กับบริษัท สุชาตา จำกัด> (คดีแชร์นัทธมณ คงจักร์) |
| --- | --- |

สาระแห่งคดี
ข้อกล่าวหา: ผู้ถูกร้องมีพฤติการณ์เชิญชวนให้ประชาชน ร่วมลงทุนเทรด Forex ผ่านแอปพลิเคชัน IQ Option
คู่ความ
ผู้ร้อง: กรมสอบสวนคดีพิเศษ
ผู้ถูกร้อง: บริษัท สุชาตา จำกัด (สุชาตา คงษุภจักร์ และพวก)
ศาล
ศาล: ศาลยุติธรรม
คดีแชร์ นัทธมณ คงจักร์ เป็นคดีพิเศษที่ 294/2565 โดยกรมสอบสวนคดีพิเศษกล่าวหาบริษัท สุชาตา จำกัด โดยนางสาวสุชาตา หรือลีอาห์ หรือนัทธมณ คงษุภจักร์ หรือคงจักร มีพฤติการณ์เชิญชวนให้ประชาชน ร่วมลงทุนเทรด Forex ผ่านแอปพลิเคชัน IQ Option โดยศาลอาญาออกหมายจับ เลขที่ 1596/2565 ลงวันที่ 7 สิงหาคม พ.ศ. 2565 มีผู้เสียหายรวม 6,000 ราย
ภูมิหลัง

นางสาว นัทธมณ คงจักร์ อ้างว่าตนเองเป็นผู้มีจิตใจเมตตาอยากช่วยเหลือประชาชนที่ได้รับความเดือดร้อนจากวิกฤตไวรัสโคโรนาสายพันธุ์ใหม่ (SARS-CoV-2) และมีความสามารถในการซื้อขายหลักทรัพย์ระยะสั้น รวมทั้งซื้อขายสกุลเงินระยะสั้นผ่านโปรแกรมที่มีความน่าเชื่อถือสามารถทำกำไรได้อย่างรวดเร็ว เป็นนักเทรดที่เก่งระดับบุคคลสำคัญ
นัทธมณ คงจักร์

นางสาวนัทธมณ คงจักร์ เกิด 20 สิงหาคม พ.ศ. 2536 จบคณะนิเทศศาสตร์ มหาวิทยาลัยรังสิต เป็นบุคคลที่มีชื่อเสียงจากการเปิดช่องยูทูบหรือยูทูบเบอร์ ด้วยการสร้างภาพลักษณ์ว่าเป็นลูกกตัญญูหาเงินเก่งและนำเงินจำนวน 3 ล้านบาท ไปซื้อรถยนต์ให้แม่มารดาก่อนหน้านี้เคยออกรายการตีสิบเมื่อวันที่ 10 กรกฎาคม พ.ศ. 2557 โดยเธอกล่าวตอนนึงว่าที่บ้านมีรถยนต์ 14 คัน คนรับใช้ 22 คนก่อนที่ชีวิตจะพลิกผันตกอับเป็นคนยากจน เธอมีชื่อเสียงจาก social cam และมีความสามารถในการร้องเพลงและเต้นภายใต้สังกัด Dreamcinema ก่อนที่จะกลายเป็นผู้ต้องหาในคดีพิเศษของกรมสอบสวนคดีพิเศษ
ความสำคัญของคดี

คดีนี้มีบุคคลประชาชนทั่วไปถูกหลอกลวงจำนวนมากอย่างน้อยมากกว่าคดีแชร์สหกรณ์จุฬาลงกรณ์มหาวิทยาลัยด้วยภาพลักษณ์ของนางสาวนัทธมณ ซึ่งมีชื่อเสียงทั้งในอินเตอร์เน็ทและในโทรทัศน์ ด้วยภาพลักษณ์ผู้หญิงสวย จิตใจดี กตัญญูต่อบิดามารดา ชอบช่วยเหลือผู้อื่น และเข้าใจความลำบากจากการขาดแคลนทรัพย์สินเพราะวิกฤตทางเศรษฐกิจ ประชาชนจึงตกเป็นเหยื่อจำนวนมาก อีกทั้งนางสาวนัทธมณ ยังแอบอ้างว่ารู้จักหัวหน้าพรรคทางเลือกใหม่ นาย ราเชนทร์ ตระกูลเวียง เป็นการหลอกลวงที่อาศัยภาพลักษณ์ของตัวเองเป็นหลัก โดยมีการเรียกเงินขั้นต่ำในการหลอกลวงคือ 5,000 บาทขึ้นไป คดีนี้ยังนับว่าเป็นคดีที่ประชาชนทั่วไปประกาศตั้งรางวัลนำจับมากถึง 5 ล้านบาทคดีนี้มูลค่าความเสียหาย 2 พันล้านบาท
ปัจจุบัน

ตำรวจคาดว่านางสาวนัทธมณ หลบหนีผ่านช่องทางธรรมชาติไปยังประเทศมาเลเซียและดำเนินคดีกับมารดาของนางสาวนัทธมณในข้อหาสมรู้ร่วมคิด
อุทยานแห่งชาติเขาคิชฌกูฏ

| อุทยานแห่งชาติเขาคิชฌกูฏ |
| --- | --- |
ไอยูซีเอ็นประเภท 2 (อุทยานแห่งชาติ)


ที่ตั้ง: อำเภอเขาคิชฌกูฏและอำเภอมะขาม จังหวัดจันทบุรี
พิกัด: 12°50′44″N 102°9′35″E﻿ / ﻿12.84556°N 102.15972°E﻿ / 12.84556; 102.15972
พื้นที่: 59 ตารางกิโลเมตร (37,000 ไร่)
จัดตั้ง: 5 พฤษภาคม พ.ศ. 2520
ผู้เยี่ยมชม: 1,179,671 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
น้ำตกกระทิง
อุทยานแห่งชาติเขาคิชฌกูฏ อยู่ในบริเวณพื้นที่ป่าเขาคิชฌกูฏหรือเขาพระบาท ท้องที่อำเภอมะขาม และอำเภอเขาคิชฌกูฏ จังหวัดจันทบุรี ประกอบด้วยภูเขา ทิวทัศน์ที่งดงาม มียอดเขาสูงสุดอยู่ในระดับความสูง 1,000 เมตร มีสภาพธรรมชาติที่สวยงาม เช่น น้ำตกกระทิง และปรากฏการณ์ทางธรณีวิทยาที่เกี่ยวเนื่องกับตำนานทางพุทธศาสนา โดยเฉพาะในด้านความเชื่อถือทางศาสนาเกี่ยวกับรอยพระพุทธบาทบนยอดเขาคิชฌกูฏ มีเนื้อที่ประมาณ 58.31 ตารางกิโลเมตร หรือ 36,444.05 ไร่
ลักษณะภูมิประเทศ

ลักษณะภูมิประเทศโดยทั่วไปเป็นภูเขาสูงชัน เนื่องจากการดันตัวของเปลือกโลก หินฐานเป็นหินอัคนีพวกหินแกรนิต ยุคจูแรสสิค มีอายุประมาณ 135-180 ล้านปี ทางด้านทิศตะวันออกจะมีความลาดชันมาก แนวสันเขาวางตัวไปในแนวตะวันตกเฉียงเหนือ-ตะวันออกเฉียงใต้ เชิงเขาด้านตะวันออกเฉียงใต้มีความลาดชันน้อย มียอดเขาพระบาทเป็นภูเขาสูงสุด สูงจากระดับน้ำทะเลประมาณ 1,085 เมตร มีที่ราบอยู่ทางทิศตะวันตกเพียงเล็กน้อย บนเขาพระบาทมีหินก้อนใหญ่ลักษณะกลมเกลี้ยงกระจายอยู่ทั่วไป โดยเฉพาะบริเวณรอยพระพุทธบาทมีหินก้อนใหญ่มาก สามารถมองเห็นได้จากพื้นราบนอกเขตอุทยานแห่งชาติ เทือกเขาสูงในอุทยานแห่งชาติเขาคิชฌกูฏเป็นแหล่งต้นน้ำลำธารของลำห้วยที่สำคัญ เช่น คลองกระทิง คลองตะเคียน คลองทุ่งเพล คลองพลวง เป็นต้น ลำน้ำเหล่านี้เป็นแหล่งต้นน้ำที่สำคัญของแม่น้ำจันทบุรี
บริเวณรอยพระพุทธบาท
ลักษณะภูมิอากาศ

ลักษณะภูมิอากาศบริเวณอุทยานแห่งชาติเขาคิชฌกูฎอยู่ภายใต้อิทธิพลของลมมรสุมตะวันออกเฉียงเหนือ และลมมรสุมตะวันตกเฉียงใต้ โดยช่วงตั้งแต่กลางเดือนตุลาคมถึงกลางเดือนกุมภาพันธ์อากาศหนาวเย็น ท้องฟ้าโปร่ง ในช่วงกลางเดือนพฤษภาคมถึงกลางเดือนตุลาคมจะมีความชื้นในอากาศสูง เกิดเมฆและฝนตกหนัก ปริมาณน้ำฝนเฉลี่ยปีละ 2,900 มิลลิเมตร ช่วงฤดูร้อนระหว่างเดือนกุมภาพันธ์-เดือนเมษายน เป็นช่วงเวลาที่เปลี่ยนอิทธิพลจากลมตะวันออกเฉียงเหนือเป็นลมมรสุมตะวันตกเฉียงใต้ อุณหภูมิเฉลี่ยทั้งปี 27 องศาเซลเซียส
ทรัพยากรป่าไม้

ระบบนิเวศในพื้นที่อุทยานแห่งชาติเขาคิชฌกูฎสามารถแบ่งออกได้หลักๆ 2 ประเภท คือ
ป่าดิบชื้น ครอบคลุมพื้นที่ส่วนใหญ่ของอุทยานแห่งชาติ พันธุ์ไม้ที่ขึ้นอยู่ได้แก่ ยางแดง กระบาก หย่อง มะก่อ บุนนาค ลูกดิ่ง สารภี เนียนดำ มะไฟ จิกดง มะซาง ดีหมี เลือดควาย สำรอง กระบกกรัง ฯลฯ
ป่าดิบเขา จะอยู่สูงจากระดับน้ำทะเลมากกว่า 800 เมตรขึ้นไป หรือจะพบเฉพาะบริเวณยอดเขา เช่น เขาพระบาทพลวง พันธุ์ไม้ที่พบได้แก่ มะก่อ กระบกกรัง สารภี บุนนาค ทำมัง พิมเสนป่า พลอง คอเหี้ย ชันใบใหญ่ รง พลับ อบเชย และดีหมี เป็นต้น
ทรัพยากรสัตว์ป่า

เนื่องจากสภาพป่าอยู่ในเขตเทือกเขาสูงชัน และประกอบกับราษฎรที่อาศัยอยู่ในบริเวณใกล้เคียงกับอุทยานแห่งชาติไม่ลักลอบล่าสัตว์ เพราะมีอาชีพที่เป็นหลักแหล่งและทำรายได้ดีอยู่แล้ว คือ การทำสวนผลไม้ สัตว์ป่าจึงยังมีชุกชุม ได้แก่
สัตว์เลี้ยงลูกด้วยนม เช่น ช้าง กระทิง เสือปลา หมีควาย กวางป่า เก้ง เลียงผา หมูป่า ชะนีมงกุฎ เม่นใหญ่ อีเห็นข้างลาย พังพอนเล็ก กระต่ายป่า กระแต กระรอกหลากสี และ ค้างคาวแม่ไก่ภาคกลาง เป็นต้น
สัตว์ปีก จำพวกนก เช่น นกกระทาทุ่ง ไก่ฟ้าหลังขาวจันทบูรณ์ ไก่ป่า นกกวัก นกเขาเปล้า นกกะปูดใหญ่ นกตะขาบทุ่ง นกกก นกปรอดเหลืองหัวจุก นกแซงแซวหางปลา นกกางเขนดง และ นกกินปลีอกเหลือง เป็นต้น
สัตว์เลื้อยคลาน เช่น เต่าเหลือง จิ้งจกบ้านหางหนาม ตุ๊กแกบ้าน กิ้งก่าหัวแดง แย้ ตะกวด จิ้งเหลนบ้าน งูหลาม และ งูเขียวหางไหม้ท้องเหลือง เป็นต้น
สัตว์สะเทินน้ำสะเทินบก เช่น  คางคกบ้าน เขียดจิก ปาดบ้าน และ อึ่งอ่าง เป็นต้น
สัตว์น้ำ จำพวกปลา จะพบตามลำห้วยลำธารต่างๆ เช่น ปลาตะเพียนทราย ปลาซิวหางแดง ปลาสร้อยนกเขา ปลาช่อนทรายแก้ว ปลาแค้ติดหิน ปลากดเหลือง ปลาแป้น ปลาหมอไทย ปลาบู่ ปลากระทิง และ ปลากระทุงเหว เป็นต้น
แหล่งข้อมูลอื่น

อุทยานแห่งชาติเขาคิชฌกูฏ - กรมอุทยานแห่งชาติ สัตว์ป่า และพันธุ์พืช
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
คาเนฮิระ ยามาโมโตะ

| คาเนะฮิระ ยามาโมโตะ |
| --- | --- |
山本 兼平
เกิด:  (1977-05-09) 9 พฤษภาคม ค.ศ. 1977 (47 ปี) โตเกียว ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2010 – ปัจจุบัน
องค์การ: EARLY WING
ส่วนสูง: 174 ซม.
คาเนะฮิระ ยามาโมโตะ (ญี่ปุ่น: 山本 兼平; โรมาจิ: Yamamoto Kanehira, เกิด 9 พฤษภาคม 1977) เป็นนักพากย์และนักแสดงละครเวทีชาวญี่ปุ่น เคยใช้ชื่อว่า ยามาโมโตะ ฮิโรฟุมิ (ヤマモト ヒロフミ) เกิดที่โตเกียว สังกัด EARLY WING
มุฮัมมัด อัลอิดรีซี

| มุฮัมมัด อัลอิดรีซี |
| --- | --- |
อนุสาวรีย์อัลอิดรีซีที่เซวตา
เกิด: ค.ศ. 1100 เซวตา ราชวงศ์อัลโมราวิด (ปัจจุบันคือประเทศสเปน)
เสียชีวิต: 1165 (อายุ 64–65) เซวตา รัฐเคาะลีฟะฮ์อัลโมฮาด (ปัจจุบันคือประเทศสเปน)
มีชื่อเสียงจาก: ตาบุลารอเกริอานา
อาชีพทางวิทยาศาสตร์
สาขา: นักภูมิศาสตร์, นักเขียน, นักวิทยาศาสตร์, นักเขียนแผนที่
 
อะบูอับดุลลอฮ์ มุฮัมมัด อัลอิดรีซี อัลกุรฏุบี อัลฮะซะนี อัสซับตี หรือเรียกสั้น ๆ ว่า อัลอิดรีซี (อาหรับ: أبو عبد الله محمد الإدريسي القرطبي الحسني السبتي; ละติน: Dreses; ค.ศ. 1100–1165) เป็นนักภูมิศาสตร์ นักเขียนแผนที่ และนักวิทยาไอยคุปต์มุสลิมชาวอาหรับ ที่ช่วงหนึ่งอาศัยในปาแลร์โม ซิซิลี ในราชสำนักของรอเจอร์ที่ 2 มุฮัมมัด อัลอิดรีซี เกิดที่เซวตาของราชวงศ์อัลโมราวิด เขาเป็นผู้จัดทำ ตาบุลารอเกริอานา ซึ่งเป็นหนึ่งในแผนที่สมัยกลางที่ก้าวหน้าที่สุด
ชีวิตช่วงต้น

อัลอิดรีซีเกิดในตระกูลใหญ่ฮัมมูดแห่งแอฟริกาเหนือและอัลอันดะลุส ซึ่งอ้างว่าสืบเชื้อสายจากราชวงศ์อิดรีซิดแห่งโมร็อกโกและจากศาสดามุฮัมมัด
อัลอิดรีซีเกิดในเมืองเซวตาซึ่งตอนนั้นอยู่ในการปกครองของอัลโมราวิด แต่ปัจจุบันเป็นส่วนหนึ่งของประเทศสเปน ทวดของเขาถูกบังคับให้ย้ายมาตั้งถิ่นฐานที่เซวตาหลังจากมาลากาของฮัมมูดตกอยู่ในอำนาจของซีรีดแห่งกรานาดา
ภาพ

แผนที่มหาสมุทรอินเดียของอัลอิดรีซี
แผนที่ในบริเวณที่ปัจจุบันคือประเทศอาเซอร์ไบจานและทะเลแคสเปียนของอัลอิดรีซี
แผนที่ชายฝั่งทางเหนือของภูมิภาคมาร์มะรา
แผนที่บอลข่านของ อัลอิดรีซี
แผนที่บอลข่านของ อัลอิดรีซี
แผนที่คาบสมุทรไอบีเรียของอัลอิดรีซี
แผนที่คาบสมุทรไอบีเรียของอัลอิดรีซี
รายละเอียดฟินแลนด์ของอัลอิดรีซี
แผนที่แม่น้ำเซเนกัลตามรายงานของอัลอิดรีซี
บรรณานุกรม

Ahmad, S. Maqbul, ed. and trans. (1960), India and the neighbouring territories in the "Kitab nuzhat al-mushtaq fi'khtiraq al-'afaq" of al-Sharif al-Idrisi, Leiden: Brill.
Ahmad, S. Maqbul (1992), "Cartography of al-Sharīf al-Idrīsī",  ใน Harley, J.B.; Woodward, D. (บ.ก.), The History of Cartography Vol. 2 Book 1: Cartography in the traditional Islamic and South Asian Societies (PDF), Chicago: University of Chicago Press, pp. 156–174, ISBN 978-0-226-31635-2.
Al-Idrisi (1592), De Geographia Universali : Kitāb Nuzhat al-mushtāq fī dhikr al-amṣār wa-al-aqṭār wa-al-buldān wa-al-juzur wa-al-madā' in wa-al-āfāq, Rome: Medici.
Al-Idrisi (1970–1984), Opus geographicum: sive "Liber ad eorum delectationem qui terras peragrare studeant." (9 Fascicles) (ภาษาอาหรับ), Edited by Bombaci, A. et al., Naples: Istituto Universitario Orientale. A critical edition of the Arabic text.
Al-Idrîsî (1995), Kitâb al-Jâmi' li- sifât ashtât al-nabât wa-durûb anwâ' al-mufradât / Compendium of the Properties of Diverse Plants and Various Kinds of Simple Drugs, vols. I-III, Fuat Sezgin (ed). ISBN 3-8298-0287-0 (OCLC 1096433042)
Amar, Z.; Serri, Yaron (2005). "Traces of Hebrew Language Traditions in al-Idrīsī's Medical Dictionary / שקיעים של מסורת לשון עברית במילון התרופות של אלאדריסי". Lĕšonénu: A Journal for the Study of the Hebrew Language and Cognate Subjects. Academy of the Hebrew Language. 67 (2): 179–194. JSTOR 24331467. (ในภาษาฮีบรู)
Bos, Gerrit; Käs, Fabian (2016). "Arabic Pharmacognostic Literature and Its Jewish Antecedents: Marwān ibn Ǧanāḥ (Rabbi Jonah), Kitāb al-Talḫīṣ". Aleph (ภาษาอังกฤษ). Indiana University Press. 16 (1): 145–229. doi:10.2979/aleph.16.1.145. JSTOR 10.2979/aleph.16.1.145. S2CID 171046217.
Ferrer-Gallardo, X. and Kramsch, O. T. (2016), Revisiting Al-Idrissi: The EU and the (Euro)Mediterranean Archipelago Frontier. Tijdschrift voor economische en sociale geografie, 107: 162–176. doi:10.1111/tesg.12177 http://onlinelibrary.wiley.com/doi/10.1111/tesg.12177/abstract
Hamarneh, Sami Khalaf (1973). Origins of Pharmacy and Therapy in the Near East (ภาษาอังกฤษ). Tokyo: The Naito Foundation. OCLC 1104696.
Jaubert, P. Amédée, บ.ก. (1836–1840), Géographie d'Édrisi traduite de l'arabe en français d'après deux manuscrits de la Bibliothèque du roi et accompagnée de notes (2 Vols), แปลโดย Jaubert, P. Amédée, Paris: L'imprimerie Royale. Volume 1: Gallica / Internet Archive; Volume 2: Gallica / Internet Archive. Complete translation of Nuzhat al-mushtāq fī ikhtirāq al-āfāq into French.
Levtzion, Nehemia; Hopkins, John F.P., บ.ก. (2000), Corpus of Early Arabic Sources for West Africa, New York, NY: Marcus Weiner Press, pp. 104–131, ISBN 978-1-55876-241-1. First published in 1981. Section on the Maghrib and Sudan from Nuzhat al-mushtaq fi ikhtiraq al-afaq.
Sionita, Gabriel; Hesronita, Joannes, บ.ก. (1619), Geographia nubiensis: id est accuratissima totius orbis in septem climata divisi descriptio, continens praesertim exactam vniuersae Asiae, & Africae, rerumq[ue] in ijs hactenus incognitarum explicationem, แปลโดย Sionita, Gabriel; Hesronita, Joannes, Paris: Hieronymi Blageart.
อ่านเพิ่ม

Beeston, A.F.L. (1950), "Idrisi's Account of the British Isles", Bulletin of the School of Oriental and African Studies, 13 (2): 265–280, doi:10.1017/S0041977X00083464, JSTOR 609275.
Edrisi (1866), Description de l'Afrique et de l'Espagne, Arabic text with notes and French translation by R. Dozy et M.J. de Goeje, Leiden: E.J. Brill.
Oman, G. (1971), "Al-Idrīsī", Encyclopaedia of Islam Volume 3 (2nd ed.), Leiden: Brill, pp. 1032–1035.
แหล่งข้อมูลอื่น

Ahmad, S. Maqbul (2008) [1970–80], "Al-Idrīsī, Abū, 'Abd Allāh Muḥ̣ammad Ibn Muḥ̣ammad Ibn 'Abd Allāh Ibn Idrīs, Al-Sharīf Al-Idrīsī", Complete Dictionary of Scientific Biography, Encyclopedia.com.
Britannica
Online exhibition, Bibliothèque nationale de France (ในภาษาฝรั่งเศส)
Idrisi's world map, Library of Congress.  Konrad Miller's 1927 consolidation and transliteration, with high-resolution zoom browser.
Online Galleries, History of Science Collections, University of Oklahoma Libraries เก็บถาวร 14 สิงหาคม 2017 ที่ เวย์แบ็กแมชชีน High resolution images of works by al-Idrisi in .jpg and .tiff format.
IDRISI GIS home page เก็บถาวร 2015-06-29 ที่ เวย์แบ็กแมชชีน
"Travels into the Inland Parts of Africa: Containing a Description of the Several Nations for the Space of Six Hundred Miles up the River Gambia" features English translations of work by al-Idrisi. The manuscript dates from 1738.
Original Nuzhatul Mushtaq text เก็บถาวร 2017-05-30 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  สหรัฐ  สวีเดน  ลัตเวีย  เช็กเกีย  ออสเตรเลีย  เนเธอร์แลนด์  โปแลนด์  โปรตุเกส 2  นครรัฐวาติกัน 2 
วิชาการ:  CiNii 
ประชาชน:  Deutsche Biographie  Trove 
อื่น ๆ:  SNAC  IdRef  İslâm Ansiklopedisi
ริกะ โมโมกาวะ

| ริกะ โมโมกาวะ |
| --- | --- |
桃河 りか
เกิด: 1 ตุลาคม จังหวัดโอกายามะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2015 – ปัจจุบัน
องค์การ: EARLY WING
ส่วนสูง: 155 ซม.
ริกะ โมโมกาวะ (ญี่ปุ่น: 桃河 りか; โรมาจิ: Momokawa Rika, เกิด 1 ตุลาคม) เป็นนักพากย์หญิงชาวญี่ปุ่น เกิดที่จังหวัดโอกายามะ สังกัด EARLY WING
มัสซีมีเลียโน อัลเลกรี

| 0 | 1 | 2 | 3 |
| --- | --- | --- | --- |
 อัลเลกรี ในปี  2012
ข้อมูลส่วนตัว
ชื่อเต็ม:  มัสซิมิเลียโน อัลเลกรี
วันเกิด:   (1967-08-11) 11 สิงหาคม ค.ศ. 1967 (57 ปี)
สถานที่เกิด:  ลิวอร์โน อิตาลี
ส่วนสูง:  1.83 เมตร (6 ฟุต 0 นิ้ว)
ตำแหน่ง:  กองกลาง
สโมสรอาชีพ*
| ปี |  ทีม |  ลงเล่น |  (ประตู) |
| 1984–1985 |  คูอิโอเปลลี |  7 |  (0) |
| 1985–1988 |  ลิวอร์โน |  29 |  (0) |
| 1988–1989 |  พิซา |  2 |  (0) |
| 1989–1990 |  ลิวอร์โน |  32 |  (8) |
| 1990–1991 |  พาเวียร์ |  29 |  (5) |
| 1991–1993 |  เพสคารา |  64 |  (16) |
| 1993–1995 |  คากริลลาอี |  46 |  (4) |
| 1995–1997 |  เพอรูเกียร์ |  41 |  (10) |
| 1997–1998 |  พาโดวา |  21 |  (0) |
| 1998–1998 |  นาโปลี |  7 |  (0) |
| 1998–2000 |  เพสคารา |  46 |  (4) |
| 2000–2001 |  พิสโทอิเอสเซีย |  18 |  (1) |
| 2001–2003 |  อกัลลิแอนนิเซีย |  32 |  (8) |
| รวม |   |  374 |  (56) |
จัดการทีม
2003–2004:  อกัลลิแอนนิเซีย
2004–2005:  สปัล 1907
2005–2006:  กรอสซีโต
2007–2008:  ซัสซูโอลอูโอล
2008–2010:  คากริลลาอี
2010–2013:  เอซี มิลาน
2014–2019:  ยูเวนตุส
2021–2024:  ยูเวนตุส
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
มัสซีมีเลียโน อัลเลกรี (อิตาลี: Massimiliano Allegri) เกิดเมื่อวันที่ 11 สิงหาคม ค.ศ. 1967 เป็นผู้ฝึกสอนฟุตบอลชาวอิตาลีและอดีตนักฟุตบอล เขาเคยเป็นผู้จัดการทีมให้กับเอซี มิลาน และยูเวนตุส
เกียรติประวัติ > ผู้จัดการทีม

เซเรียอา
ชนะเลิศ 1 สมัย: 2010-11
ซูแปร์โกปปาอีตาเลียนา
ชนะเลิศ 1 สมัย: 2011
เซเรียอา
ชนะเลิศ 5 สมัย: 2014-15, 2015-16, 2016-17, 2017-18, 2018-19
โกปปาอีตาเลีย
ชนะเลิศ 4 สมัย: 2014-15, 2015-16, 2016-17, 2017-18
ซูแปร์โกปปาอีตาเลียนา
ชนะเลิศ 2 สมัย: 2014, 2018
ยูฟ่าแชมเปียนส์ลีก
รองชนะเลิศ 2 สมัย: 2014-15, 2016-17
เกียรติประวัติ > ส่วนบุคคล

โกลเด็น บลีชโค้ช: 2008-09
ออสซา เดล คาซซิโอ: โค้ชยอดเยี่ยมประจำปี 2011 ของเซเรียอา
Premio Nazionale Enzo Bearzot : 2015
ประเทศไนเจอร์ในโอลิมปิกฤดูร้อน 2020

| ประเทศไนเจอร์ ในโอลิมปิกฤดูร้อน 2020 |
| --- | --- |

รหัสประเทศ: NIG
เอ็นโอซี: คณะกรรมการโอลิมปิกและกีฬาแห่งชาติไนเจอร์
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 7 คน  ใน 4 ชนิดกีฬา
ผู้เชิญธงชาติ (พิธีเปิด): รูคายา มาอามาเน่ อิสซูฟู อัลฟากา อับดุลราแซก
ผู้เชิญธงชาติ (พิธีปิด): N/A
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1964 1968 1972 1976–1980 1984 1988 1992 1996 2000 2004 2008 2012 2016 2020 2024
ประเทศไนเจอร์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 13 ที่ประเทศไนจีเรียเข้าร่วมการแข่งขันกีฬาโอลิมปิกฤดูร้อน นับตั้งแต่การเข้าร่วมแข่งขันของประเทศเป็นครั้งแรกในปี 1964 นักกีฬาไนจีเรียได้เข้าร่วมการแข่งขันกีฬาโอลิมปิกฤดูร้อนทุกครั้ง ยกเว้น 2 ครั้ง คือ โอลิมปิกฤดูร้อน 1976 ที่มอนทรีออล และโอลิมปิกฤดูร้อน 1980 ที่มอสโกว์ เนื่องจากการคว่ำบาตรของแอฟริกา และสหรัฐอเมริกา ตามลำดับ
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| กรีฑา | 1 | 1 | 2 |
| ยูโด | 1 | 0 | 1 |
| ว่ายน้ำ | 1 | 1 | 2 |
| เทควันโด | 1 | 1 | 2 |
| รวม | 4 | 3 | 7 |
กรีฑา

บทความหลัก: กีฬากรีฑาในโอลิมปิกฤดูร้อน 2020 และ กีฬากรีฑาในโอลิมปิกฤดูร้อน 2020 – รอบคัดเลือก
นักกีฬาไนจีเรียผ่านเกณฑ์การเข้าร่วมการแข่งขันโดยใช้เวลาในการผ่านการคัดเลือกหรืออันดับโลก ในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ)
:
หมายเหตุ–อันดับที่กำหนดไว้สำหรับการแข่งขันประเภทลู่จะอยู่ภายในกลุ่มของนักกีฬาเท่านั้น
Q = ผ่านเข้ารอบต่อไป
q = ผ่านเข้ารอบต่อไปในฐานะผู้แพ้ที่เร็วที่สุด หรือ ในการแข่งขันประเภทลาน โดยพิจารณาจากตำแหน่งโดยไม่บรรลุเป้าหมายการผ่านเข้ารอบ
NR = สถิติระดับประเทศ
N/A = รอบที่ไม่สามารถแข่งขันได้
Bye = นักกีฬาไม่จำเป็นต้องแข่งขันในรอบ
| นักกีฬา | รายการ | ฮีท> ผล | ฮีท> อันดับ | ก่อนรองฯ> ผล | ก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| บาดามาสซี่ ซากีรู | 100 เมตร ชาย | 10.87 PB | 7 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| อมินาตู เซย์นี่ | 200 เมตร ชาย | 22.72 SB | 3 Q | — | — | 22.54 NR | 5 | ไม่ได้ผ่านเข้ารอบ | ไม่ได้ผ่านเข้ารอบ |
ยูโด

บทความหลัก: กีฬายูโดในโอลิมปิกฤดูร้อน 2020 และ กีฬายูโดในโอลิมปิกฤดูร้อน 2020 – รอบคัดเลือก
ไนเจอร์ผ่านเข้ารอบการแข่งขันยูโดประเภทชายรุ่นฮาล์ฟไลท์เวท (66 กก.) ในการแข่งขันครั้งนี้ อิสมาเอล อัลฮาสซาเน่ นักกีฬาจากแอฟริกาได้รับเลือกให้เข้าแข่งขันในทวีปแอฟริกาในฐานะนักยูโดอันดับหนึ่งของประเทศ นอกเหนือจากตำแหน่งที่ผ่านการคัดเลือกโดยตรงในรายชื่อการจัดอันดับโลกของ IJF เมื่อวันที่ 28 มิถุนายน 2021
| นักกีฬา | รายการ/รุ่น | 32 คน> คู่แข่ง ผล | 16 คน> คู่แข่ง ผล | ก่อนรองฯ> คู่แข่ง ผล | รอบรองฯ> คู่แข่ง ผล | แก้ตัว> คู่แข่ง ผล | ชิงชนะเลิศ/ทองแดง> คู่แข่ง ผล | ชิงชนะเลิศ/ทองแดง> อันดับ |
| --- | --- | --- | --- | --- | --- | --- | --- | --- |
| อิสมาเอล อัลฮาสซาเน่ | 66 กก. ชาย |  เลอ โบลวช (FRA) แพ้ 00–10 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2020 และ กีฬาว่ายน้ำในโอลิมปิกฤดูร้อน 2020 – รอบคัดเลือก
ไนเจอร์ได้รับคำเชิญจาก FINA ให้ส่งนักว่ายน้ำอันดับต้นๆ 2 คน (เพศละ 1 คน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน  2021
| นักกีฬา | รายการ | ฮีท> เวลา | ฮีท> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| อาลัสซาน เซย์ดู | ฟรีสไตล์ 50 เมตร ชาย | 24.75 | 50 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| รูคายา มาอามาเน่ | ฟรีสไตล์ 50 เมตร หญิง | 32.21 | 76 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
เทควันโด

บทความหลัก: กีฬาเทควันโดในโอลิมปิกฤดูร้อน 2020 และ กีฬาเทควันโดในโอลิมปิกฤดูร้อน 2020 – รอบคัดเลือก
ไนเจอร์ส่งนักกีฬาสองคนเข้าร่วมการแข่งขันเทควันโดในโอลิมปิกครั้งนี้ อิสซูฟู อัลฟากา อับดุลราแซก ผู้ได้รับเหรียญเงินจากริโอ 2016 และแชมป์โลกปี 2017 ผ่านเข้ารอบได้โดยตรงเป็นครั้งที่สองในรุ่นเฮฟวีเวทชาย (+80 กก.) โดยจบการแข่งขันในห้าอันดับแรกของนักกีฬาเทควันโดในโอลิมปิก WT ในขณะเดียวกัน เทเกียธ เบน เยสซัฟ ก็รักษาตำแหน่งสุดท้ายในทีมชาติไนเจอร์ไว้ได้ด้วยการจบการแข่งขันในสองอันดับแรกในรุ่นไลท์เวทหญิง (57 กก.) ในการแข่งขันคัดเลือกระดับแอฟริกาประจำปี 2020 ที่ราบัต ประเทศโมร็อกโก
| นักกีฬา | รายการ/รุ่น | คัดเลือก> คู่แข่ง ผล | 16 คน> คู่แข่ง ผล | ก่อนรองฯ> คู่แข่ง ผล | รอบรองฯ> คู่แข่ง ผล | แก้ตัว> คู่แข่ง ผล | ชิงชนะเลิศ/ทองแดง> คู่แข่ง ผล | ชิงชนะเลิศ/ทองแดง> อันดับ |
| --- | --- | --- | --- | --- | --- | --- | --- | --- |
| อิสซูฟู อัลฟากา อับดุลราแซก | +80 กก. ชาย | — |  กาเน (CIV) แพ้ 9–15 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| เทเกียธ เบน เยสซัฟ | 57 กก. บุคคลหญิง | Bye |  ฮามาดะ (JPN) ชนะ 11–6 |  มินิด้า (ROC) แพ้ 10–15 | ผ่านเข้ารอบแก้ตัว |  ตเซลี (GRE) ชนะ 2–0 |  เจียหลิง (TPE) แพ้ 6–10 | 5 |